Slik vil politiet løse «Maria»-gåten
Tipsene i «Maria»-saken flommer inn fra ulike land, men informasjonen spriker i alle retninger. Interpol har oppfordret sine 190 medlemsland om å kryssjekke «Marias» DNA-profil opp mot sine najsonale baser. TI BARN:CNN meldte i går at at ti savnede barn i USA, Canada, Frankrike og Polen kryssjekkes opp mot den gåtefulle jenta fra Hellas. SJEKKER DNA-REGISTRE:Interpol er blitt koblet inn i arbeidet med å identifisere mysteriejenta. Så langt har politiorganisasjonen, som har en «savnet»-liste med 600 personer, har kryssjekket «Marias» profil opp mot sin egen globale DNA-database. Så langt har de ingen treff. VERDENSOMSPENNENDE JAKT: Interpol oppfordrer alle de 190 medlemslandene om å sjekke «Marias» DNA-profil opp mot nasjonale databaser. SVERIGE: Den veldedige organisasjonen «Barnets smil» har mottatt en flom av tips om hvem jenta kan være. Ett av de mest interessante tipsene kommer angivelig fra Sverige. NORGE: Søndag bekreftet Oslo-politiet overfor VG at de regner med at norsk politi også blir koplet på saken. Kripos ønsker ikke å bekrefte eller avkrefte dette. TOM GRAV: En greker med skandinavisk opprinnelse krever DNA-test av «Maria». Mannen mener Maria er hans datter som alle trodde døde rett etter at hun ble født i 2009 i Hellas. KIDNAPPINGSTEORI: Gresk politi tror at Maria ble bortført ved fødselen. MASSIV RESPONS: Et amerikansk par fra Kansas, som mener at «Maria» ligner på deres savnede datter, har kontaktet greske myndigheter. Over 8000 henvendelser fra personer ulike land har strømmet inn.Paret som har utgitt seg for å være foreldrene er siktet for bortføring av barn og forfalskning av fødselspapirer. Selv om jenta skal ha blitt behandlet som en dansende bjørn for å samle inn penger, og vokste opp i nærheten av tungt kriminelle, forsvarer slektninger paret som er siktet. I romleiren der familien bor, var det tirsdag svært amper stemning. Parets advokat hevder på sin side at «Maria» ble forlatt av sin egen mor.
Så langt har politiet ingen sikre spor. Men et knippe saker vekker særlig interesse i jakten på «Maria»s foreldre.